El Mercat L’Almara celebra el Dia del Pare sortejant tres mariscades
2025-07-24

S’acosta el 19 de març, el Dia del Pare, i els comerciants del Mercat L’Almara volen celebrar-ho amb els seus clients, fent-ho aquesta vegada amb un irresistible suggeriment per al paladar. Des de hui mateix, 7 de març, els clients que realitzen les seues compres en les parades del mercat municipal podran optar a guanyar una de les tres mariscades que sorteja el Mercat l’Almara, en col·laboració amb la regidoria de Promoció Econòmica i Comerç que dirigeix Roc Senent, a través de CEMEF.

Els clients depositaran els tiquets que reben de les seues compres en una urna que estarà situada en el propi mercat, fins que dijous que ve 14 de març, a les 12h, se celebre el sorteig.

Cadascuna de les tres mariscades, la matèria primera de les quals procedirà de la pescateria del Mercat L’Almara, consta de: 2 rodanxes d’emperador; 2 sépies; 6 gambes rallades; 6 gambons; 6 galeres i 4 pinces de cranc.